Johannes Erm

Johannes Erm (sündinud 26. märtsil 1998) on eesti kümnevõistleja.

Elulugu
Johannes Erm on sündinud Tartus ja õppinud alates 2005. aastast Tallinna Reaalkoolis. 

Lapsepõlves tegeles Erm jalgpalliga klubis FC Flora treener Priit Adamsoni juhendamisel, kuid 2011. aastast hakkas tegelema kergejõustikuga treener Holger Peeli juhendamisel. 

2017. aastal lõpetas ta Tallinna Reaalkoolis gümnaasiumi ning astus USA Georgia ülikooli, kus õppis mehhatroonikat. Aastatel 2017–2021 oli Johannes Ermi treener Petros Kyprianou (varasem Maicel Uibo treener USA-s).. 2021-2023 treenis Erm James Thomase juhendamisel. Peale oma ülikooliõpingute lõppu kolis Erm tagasi Eestisse, kus teda treenib taas Holger Peel.

Saavutused

Ameerika Ühendriikide üliõpilasmeistrivõistlustel kümnevõistluses võitis Erm 2018. aastal pronksmedali tulemusega 8046 punkti.

2019. aasta juunis tuli Erm USA üliõpilasmeistriks 8352 punktiga, mis ületas ka Andrei Nazarovile 1987. aastast kuulunud Eesti noorsoo vanuseklassi rekordi (8322).

2022. aastal võitis Erm Eesti meistrivõistlustel hõbemedali 8250 punktiga.
30. juulil 2023	tuli Erm Tallinnas toimunud meistrivõistlustel Eesti meistriks tulemusega 8424 punkti.

Tulemuste poolest on ta 2023. aasta 26. augusti seisuga Eesti kõigi aegade kümnevõistluse edetabelis seitsmendal kohal (tulemus 8484) ja Eesti kõigi aegade kaugushüppe edetabelis neljandal kohal (tulemus 7.98).

Välisrekordid
Allikas: IAAF, EKJL
Seisuga 26. august 2023

Kümnevõistluse rekordi tulemused

Siserekordid
Seisuga 10. märts 2023

Seitsmevõistluse rekordi tulemused

Viited

Välislingid 
 
 
 U-23 EM: Johannes Erm teenis hõbemedali. sport.postimees.ee, 14. juuli 2019.
Johannes Erm: eesmärk on eelmise MMi üheksas koht üle teha. sport.postimees.ee, 22. august 2023.

Eesti kümnevõistlejad
Sündinud 1998